Държавен вестник, бр. 32, 2026 г., стр. 19

БРОЙ  32	
Д Ъ Р Ж А В Е Н  В Е С Т Н И К 	
СТР.  19   
Г л а в а  о с м а
ТАРИФИРАНЕ, ПРЕВОЗНИ ДОКУМЕНТИ
Раздел I
Тарифна политика
Чл. 82. Тарифните политики за общест­
вените услуги за превоз на пътници трябва 
да бъдат:
1. справедливи и да не допускат пряка или 
непряка дискриминация на пътници;
2. прозрачни, ясни и лесно разбираеми за 
пътниците, като информацията за тях е пуб­
лично достъпна по подходящ начин;
3. насочени към насърчаване използването 
на обществен транспорт като алтернатива на 
личното превозно средство;
4. ориентирани към покриване на разумен 
дял от разходите за предоставяне на транспорт­
ната услуга, като се отчита необходимостта 
от публично финансиране за осигуряване на 
достъпност и качество.
Раздел II
Превозни документи
Чл. 83. (1) Правото на пътуване се удос­
товерява с валиден превозен документ и се 
доказва чрез представяне на съответния му 
носител.
(2) Видовете носители на превозни докумен­
ти се определят с наредбата по чл. 13, ал. 7.
Чл. 84. (1) Покупката и съхранението на 
електронен единен превозен документ може 
да се извършва и чрез мобилно приложение 
тип „цифров портфейл“, което замества физи­
ческия превозен документ и доказва правото 
на пътуване.
(2) Физическият превозен документ за пъ­
туване се издава по искане на пътника, без 
допълнителна такса от съответния превозвач. 
(3) Цифров портфейл по ал. 1 може да бъде:
1. мобилно приложение, създадено и под­
държано като част от Националната система 
за единен превозен документ по чл. 17;
2. европейски портфейл за цифрова са­
моличност по смисъла на Регламент (ЕС) 
2024/1183 на Европейския парламент и на 
Съвета от 11 април 2024 г. за изменение на 
Регламент (ЕС) № 910/2014 по отношение на 
създаването на европейска рамка за цифро­
ва самоличност (OB, L 224/1183 от 30 април 
2024 г.);
3. мобилно приложение за цифров порт­
фейл, отговарящо на технически стандарти, 
определени в наредбата по чл. 13, ал. 7.
Чл. 85. Проверката на превозните доку­
ментите може да се осъществява чрез модула 
по чл. 17, ал. 4. 
Г л а в а  д е в е т а
КОНТРОЛ
Чл. 86. (1) Изпълнителна агенция „Автомо­
билна администрация“ осъществява контрол 
в областта на автомобилния транспорт по 
този закон, като: 
1. контролира спазването на изисквания­
та за достъпност на превозните средства и 
инфраструктурата за лица с увреждания и с 
намалена подвижност; 
2. контролира изпълнението на задължени­
ята на превозвачите и водачите, извършващи 
превози на пътници, и на собствениците и 
управителите на автогари по Регламент (ЕС) 
№ 181/2011; 
3. контролира спазването на правилата за 
извършване на обществен превоз на пътници; 
4. контролира състоянието и дейността на 
автогарите.
(2) Длъжностни лица от Изпълнителна 
агенция „Автомобилна администрация“ из­
вършват проверки и съставят актове за кон­
статираните нарушения.
(3) Наказателните постановления се издават 
от изпълнителния директор на Изпълнителна 
агенция „Автомобилна администрация“ или 
от оправомощени от него длъжностни лица.
(4) Съставянето на актовете, издаването и 
обжалването на наказателните постановления 
се извършват съгласно Закона за администра­
тивните нарушения и наказания.
(5) Наложеното наказание „глоба“ се запла­
ща в едномесечен срок от влизането в сила 
на наказателното постановление.
Чл. 87. (1) Изпълнителна агенция „Железо­
пътна администрация“ осъществява контрол в 
областта на железопътния транспорт по този 
закон и по Закона за железопътния транспорт: 
1. като национален орган по безопасността 
при условията и по реда на Закона за железо­
пътния транспорт – върху функционирането 
на системите за управление на безопасността, 
изградени и поддържани от управителя на 
инфраструктурата и от железопътните пред­
приятия, по спазване на общите изисквания и 
условия за безопасност и техническа експло­
атация на вътрешния железопътен транспорт 
и контрол на съществените изисквания към 
железопътната система за постигане на опе­
ративна съвместимост; 
2. като регулаторен орган при условията и 
по реда на Закона за железопътния транспорт 
осъществява контрол:
а) върху достъпа до железопътната инфра­
структура, до обслужващите съоръжения и 
до услугите, предоставяни в тях – при спра­
ведливи, недискриминационни и прозрачни 
условия;
б) върху управителя на инфраструктурата 
и операторите на обслужващи съоръжения 
при определянето на таксите за използване